Omusomo ogukwata ku mateeka agakuuma Obutondebwensi guyindidde mu Bulange e Mengo n’Okusaba abakulembeze ku mitendera egyenjawulo okubeera abasaale mu kulwaanirira Obutonde nga bayita mu mateeka.
Omusomo guno gutegekeddwa CBS FM ng’emu ku nteekateeka y’okukuza wiiki ya Bulungi bwansi.
Bwabadde aggalawo omusomo guno olweggulo lwa leero, minister avunaanyizibwa ku Bulungibwansi ,ettaka n’Obulimi mu Bwakabaka bwa Buganda Owek Mariam Mayanja Nkalubo asabye abakulembeze bakomye okusaagisa abattattana obutonde, babakube mu mbuga z’amateeka bawerennembe.
Minister omubeezi owa gavementi ez’ebitundu Owek Joseph Kawuki asabye banna Bulungibwansi okuteeka mu nkola byeboogera birabikire mu bikolwa.
Ssenkulu wa Radio ya Kabaka CBS Omuk Micheal Kawooya Mwebe asinzidde mu musomo guno, n’asuubiza nti Radio ya Beene egenda kuba nsaale mu kusomesa abantu ku bikwatagana n’Okukuuma Obutondebwensi ne Bulungibwansi.
Gubaddemu abaami b’amasaza, Bannamateeka b’amasaza gonna, Banna Rotary, abavubuka n’abantu ssekinoomu.
Bisakiddwa: Nakato Janefer
lug_Latn lug_Latn lug_Latn lug_Latn lug_Latn lug_Latn lin_Latn